Document ID: 32005R1804

KOMISIJAS REGULA (EK) Nr. 1804/2005
(2005. gada 3. novembris),
ar kuru groza Regulu (EEK) Nr. 2807/83, kas nosaka sīki izstrādātus noteikumus par to, kā reģistrēt informāciju par dalībvalstu veikto zivju nozveju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 (1) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku, un jo īpaši tās 22. panta 3. punktu,
tā kā:
(1)
Padomes 2003. gada 4. novembra Regulā (EK) Nr. 1954/2003, kura attiecas uz zvejas intensitātes pārvaldību saistībā ar dažiem Kopienas zvejas apgabaliem un resursiem un ar kuru groza Regulu (EK) Nr. 2847/93 un atceļ Regulas (EK) Nr. 685/95 un (EK) Nr. 2027/95 (2), noteikti kritēriji un procedūras attiecībā uz režīmu, kas saistīts ar zvejas intensitātes pārvaldību rietumu apgabalu ūdeņos.
(2)
Padomes 2004. gada 19. jūlija Regulā (EK) Nr. 1415/2004, ar ko nosaka maksimāli pieļaujamo ikgadējo zvejas intensitāti dažiem zvejas apgabaliem un zivsaimniecības nozarēm (3), noteikta maksimāli pieļaujamā ikgadējā zvejas intensitāte katrai dalībvalstij un katram Regulas (EK) Nr. 1954/2003 3. un 6. pantā noteiktajam apgabalam un zivsaimniecības nozarei.
(3)
Komisijas 1983. gada 22. septembra Regula (EEK) Nr. 2807/83, kas nosaka sīki izstrādātus noteikumus par to, kā reģistrēt informāciju par dalībvalstu veikto zivju nozveju (4), attiecībā uz rietumu apgabalu ūdeņiem vairs neatbilst Regulai (EK) Nr. 1954/2003 un Nr. 1415/2004. Tādēļ, lai ietvertu jaunos noteikumus, jāgroza Regulas (EEK) Nr. 2807/83 VIa pielikums.
(4)
Ar Padomes 1997. gada 24. aprīļa Regulu (EK) Nr. 779/97 (5) ieviesa zvejas intensitātes pārvaldības režīmu Baltijas jūrā. Pašreizējam pienākumam reģistrēt zvejas intensitāti Baltijas jūrā jāpaliek spēkā.
(5)
Sajā regulā paredzētie pasākumi ir saskaņā ar Zivsaimniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2807/83 VIa pielikumu aizstāj ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 3. novembrī

Labels: 6